armvectores/hy_wikipedia_2023 huggingface dataset:
Ալեն Լիչ

Ալան (Ալեն) Լիչ (անգլ.՝ Alan "Allen" Leech, մայիսի 18, 1981(1981-05-18), Killiney), իռլանդացի թատրոնի, հեռուստատեսության և կինոյի դերասան։ Առավել հայտնի է «Բոհեմական ռապսոդիա» ֆիլմում Փոլ Փրենթերին մարմնավորած դերով։


== Վաղ կյանք և կրթություն ==
Ալեն Լիչը ծնվել է Կիլինիում (Դուբլին, Իռլանդիա)՝ համակարգչային ընկերության տնօրեն Դևիդ Լիչի (անգլ.՝ David Leech) և տնային տնտեսուհի Քեյ Լիչի (անգլ.՝ Kay Leech) ընտանիքում։ Նա չորս երեխաներից երրորդն է։ Ունի ավագ եղբայր՝ Գրեգը (անգլ.՝ Greg), ավագ քույր՝ Ալին (անգլ.՝ Ali) և կրտսեր եղբայր՝ Սայմոնը (անգլ.՝ Simon)։ Նա սովորել է Սուրբ Միքայելի քոլեջում (անգլ.՝ St Michael's College)։
Տասնմեկ տարեկանում Լիչը ստանում է Խիզախ Առյուծի դերը ՝ «Զարմանալի կախարդը Օզից» դպրոցական բեմադրությունում և սկսեց հետաքրքրվել դերասանական վարպետությամբ։ Լիչը ստացել է բակալավրի և մագիստրոսի կոչում՝ Դրամայի և Թատրոնի Ստուդիայում (անգլ.՝ Drama and Theatre Studies) Թրինիթի քոլեջում (Դուբլին)։


== Անձնական կյանք ==
2014-2015 թվականներին հանդիպում էր բրիտանացի հաղորդավարուհի Չարլի Վեբստերի հետ (անգլ.՝ Charlie Webster)։
2005 թվականին, ըստ «UNISON» ամսագրի, ստացել է ամենասեքսուալ իռլանդացու կոչումը։ 2015 թվականին, ըստ «GQ» ամսագրի, ստացել է ամենաոճային հագնվող բրիտանացու կոչումը։
2018 թվականի փետրվարի 14-ին ՝ Սուրբ Վալենտինի օրը, Լիչը հայտարարել է դերասանուհի Ջեսիկա Բլեր Հերմանի հետ նշանադրության մասին։ Հարսանիքը տեղի է ունեցել 2019 թվականի հունվարի 5-ին Սոլվինգում, Կալիֆոռնիա։


== Ֆիլմագրություն ==


== Թատրոն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Սեվելոս

Սեվելոս, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Խոնարհում

Խոնարհում, բայի այն փոփոխությունը, որով արտահայտվում են գործողության կատարման եղանակը, ժամանակը, դեմքը և թիվը։
Խոնարհման ձևերն ունենում են համադրական և վերլուծական կազմություն։ Տարբեր լեզուներում բայի եղանակների և ժամանակների, հետևաբար, սրանց համապատասխան բայաձևերի, քանակը տարբեր է։ Արդի հայերենն ունի հինգ եղանակ, սրանցում բաշխված բացարձակ կամ իրադրական երեք գլխավոր ժամանակների (ներկա, անցյալ, ապառնի) և անցյալ ժամանակների նկատմամբ առնված հարաբերական ժամանակների բավականին ներդաշնակ համակարգ։
Հայերենի խոնարհման ձևերը կազմվում են բայի ներկայի և անցյալ կատարյալի հիմքերից։ Ըստ անորոշ դերբայի լծորդության՝ բայերը լինում են «ա» կամ «ե», արևմտահայերենում՝ նաև «ի» խոնարհման։ Ըստ ստորոգման բովանդակության խոնարհումը լինում է դրական և ժխտական, ըստ կազմության օրինաչափությունների՝ կանոնավոր և անկանոն։ Խոնարհման համակարգը պատմականորեն փոփոխվող երևույթ է։
Արդի արևելահայերենի խոնարհումը, առաջացած լինելով «ում» ճյուղի բարբառների խոնարհումից, միաժամանակ գրաբարի խոնարհման պատմական զարգացման արդյունքն է։ Արևմտահայերենի խոնարհումը որոշ կողմերով ավելի հարազատ է գրաբարին, քան արևելահայերենինը։ Գրաբարի խոնարհմանը բնորոշ են բայաձևերի համադրական կազմությունը, եղանակա-ժամանակային ձևերի բազմիմաստությունը, այլաձևությունները։ Արևելահայերենի խոնարհումն առավելապես դերբայական է, կանոնավոր և ունի եղանակա-ժամանակային իմաստների հատուկ տարբերակում։


== Գրականություն ==
Աճառյան Հ., Լիակատար քերականություն հայոց լեզվի, հ. 4, գիրք 1 - 2, Ե., 1953 - 61
Աբեղյան Մ., Հայոց լեզվի տեսություն, Ե., 1965
Բարսեղյան Հ., Արդի հայերենի բայի և խոնարհման տեսություն, Ե., 1953
Աղայան Է., ժամանակակից հայերենի հոլովումը և խոնարհումը, Ե., 1967
Ջահուկյան Գ., ժամանակակից հայերենի տեսության հիմունքներ, Ե., 1974
Լեսնայա Պոլյանա (ավան, Գայսինի շրջան)

Անվան այլ կիրառումների համար տե՛ս՝ Լեսնայա ՊոլյանաԼեսնայա Պոլյանա (ուկրաիներեն՝ Лісна Поляна), ավան Ուկրաինայի Վիննիցայի մարզի Գայսինի շրջանում։
2001 թվականի տվյալներով Լեսնայա Պոլյանա ավանում բնակվում էր 0 մարդ։ Բնակավայրը զբաղեցնում է 0,005 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սաբերեթի

Սաբերեթի (վրաց.՝ საბერეთი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ։


== Ծանոթագրություններ ==
Աբրամ Բախչագուլյան

Աբրամ Արամի Բախչագուլյան (սեպտեմբերի 22, 1977(1977-09-22), Գանձակ, Ադրբեջանական ԽՍՀ, ԽՍՀՄ), ՀՀ քաղաքական գործիչ, տնտեսագետ։


== Կրթություն ==
1995-2000 թթ. - սովորել և ավարտել է Երևանի պետական տնտեսագիտական ինստիտուտը՝ տնտեսագետի մասնագիտությամբ։
2000-2003 թթ. - սովորել և ավարտել է Երևանի պետական տնտեսագիտական ինստիտուտի ասպիրանտուրան։


== Աշխատանքային գործունեություն ==
2000-2003 թթ. - Երևանի պետական տնտեսագիտական ինստիտուտի ուսանողական խորհրդի նախագահ։
2000-2001 թթ. - «Մելլաթ» բանկ» ՓԲԸ դիլինգային բաժնի դիլեր։
2003-2005 թթ. - ՀՀ վարչապետի օգնական։
2004-2008 թթ. - Հայաստանի ուսանողական ազգային ասոցիացիայի նախագահ։
2005 թ. հուլիսի 20-ին ՀՀ վարչապետի որոշմամբ ազատվել է ՀՀ վարչապետի օգնականի պաշտոնից։
2005-2007 թթ. - ՀՀ Կենտրոնական ընտրական հանձնաժողովի նախագահի տեղակալ։
2007-2011 թթ. - ՀՀ Կենտրոնական ընտրական հանձնաժողովի քարտուղար։
2011 թ. հուլիսի 6-ին ՀՀ Վարչապետի որոշմամբ նշանակվել է Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետ։
2014 թ. հոկտեմբերի 6-ին ՀՀ Վարչապետի որոշմամբ ազատվել է Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի պաշտոնից՝ իր դիմումի համաձայն։
2017 թվականի մայիսի 5-ին ՀՀ նախագահ Սերժ Սարգսյանը Աբրամ Բախչագուլյանին նշանակել է Հայաստանի Հանրապետության վերահսկիչ պալատի խորհրդի անդամ՝ մինչև 2022 թվականի նոյեմբերի 14-ը պաշտոնավարման ժամկետով։


== Պարգևներ և կոչումներ ==
Տնտեսագիտական գիտությունների թեկնածու (2003)։Հայաստանի Հանրապետական կուսակցության անդամ է։ Զինապարտ է, շարքային։


== Ընտանիք ==
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
ՀՀԿ պաշտոնական կայք Archived 2017-07-07 at the Wayback Machine.
Հարիվանշ Ռայ Բաչչան

Հարիվանշ Ռայ Բաչչան (հինդի` हरिवंश राय बच्चन, իրական ազգանունը` Շրիվաստավ, նոյեմբերի 27, 1907(1907-11-27), Իլահաբադ, Ագրայի և Աուդհի միացյալ պրովինցիա, Բրիտանական Հնդկաստան, Բրիտանական կայսրություն - հունվարի 18, 2003(2003-01-18), Մումբայ, Հնդկաստան), 20-րդ դարի հնդիկ հայտնի բանաստեղծ, ով ստեղծագործել է հինդի լեզվով։ 1970 թվականին դարձել է «Լոտոս» միջազգային գրական մրցանակի դափնեկիր, 1976 թվականին հինդի գրականությունում իր ունեցած հսկայական ներդրումների համար արժանացել է Պադմա Բհուշան կառավարական պարգևին։


== Կենսագրություն ==
Հարիվանշ Ռայ Բաչչանը ծնվել է Պրատապ Նարայան Շրիվաստավի և Սարասվատի Դևիի ընտանիքում։ Քաղաքային դպրոցն ավարտելուց հետո ուսումնասիրել է ուրդու։ Այնուհետև ընդունվել է Ալլահաբադի համալսարան, իսկ հետո Բենարեսի (այժմ՝ Վարանասի) հինդուիստական համալսարան։ Այդ ընթացքում նա ընկել էր Մահաթմա Գանդիի` Մեծ Բրիտանիայից Հնդկաստանի անկախացման վերաբերյալ գաղափարների ազդեցության տակ, սակայն շուտով հրաժարվեց այդ գաղափարներից։ 1941-1952 թվականներին Ալլահաբադի համալսարանում դասավանդել է անգլերեն, հաջորդ երկու տարիներին Քեմբրիջում ուսումնասիրել է անգլիական գրականություն` կրթությունն ավարտելով դոկտորական դիսերտացիայի պաշտպանումով։ Հնդկաստան վերադառնալուց հետո շարունակել է դասավանդել, աշխատել է ռադիոյում, 1955 թվականին աշխատանքի է անցել արտաքին գործերի նախարարությունում և շուրջ 10 տարի տարել է ակտիվ աշխատանք՝ հինդի լեզուն երկրով մեկ տարածելու համար։
Հ. Ռ. Բաչչանն առավելապես հայտնի է իր վաղ տարիներին ստեղծած «Մադհուշալա» պոեմով, որը հրատարակվել է 1935 թվականին և թարգմանվել աշխարհի շատ լեզուներով, բազմիցս նաև բեմադրվել է։ Նրա բանաստեղծությունների երեք ժողովածուները՝ «Մադհուշալա», «Մադհուբալա» և «Մադհուկալաշ», որոնք լույս են տեսել 1930-ական թվականներին, ստեղծվել են Օմար Խայամի ստեղծագործությունների ազդեցության տակ։ Բաչչանը նաև հանդես էր գալիս որպես թարգմանիչ։ Նա հինդի լեզվով թարգմանել է Շեքսպիրի, Օմար Խայամի, Պուշկինի, Եսենինի ստեղծագործությունները, հին հնդկական «Բհագավադգիտա» պոեմը և այլն։ 1967 թվականին այցելել է ԽՍՀՄ` իր տպավորությունները արտացոլելով բանաստեղծություններում։ 1970-ական թվականներին չորս հատորով հրատարակել է ինքնակենսագրությունը։


== Անձնական կյանքը ==
1926 թվականին Հ. Ռ. Բաչչանը 19 տարեկանում ամուսնացել է 14-ամյա Շյամա անունով աղջկա հետ, ով սակայն 10 տարի անց` 1936 թվականին մահացել է տուբերկուլոզից։ 1941 թվականին Բաչչանն ամուսնացել է Տեջի Կաուր Սուրիի (Տեջի Բաչչան) հետ, ով հայտնի հասարակական գործիչ էր և Հնդկաստանի վարչապետ Ինդիրա Գանդիի մոտ ընկերուհին էր։ Տեջի Բաչչանի հետ ամուսնությունից Հ. Ռ. Բաչչանն ունեցել է երկու որդի՝ հայտնի դերասան Ամիթաբհ Բաչչանը և Աջիթաբհ Բաչչանը։
Հարիվանշ Ռայ Բաչչանը մահացել է 2003 թվականի հունվարի 18-ին՝ 95 տարեկանում։


== Ծանոթագրություններ ==
Ամտղել

Ամտղել ( աբխազ.` Амткял, վրաց.` ამტყელი), գյուղ Աբխազիայի Գուլրիփշի շրջանում, Ամտղել գետի ափին, Գուլրիփշից 29 կմ հյուսիս։ Գտնվում է ծովի մակարդակից 240 մ բարձրության վրա։


== Բնակչությունը ==
1959 թվականի տվյալներով, գյուղն ուներ 758 բնակիչ, հիմնականում հայեր, իսկ 1968 թվականի հաշվառումներով, գյուղն ունեցել է 620 բնակիչ։ 1989 թվականին, գյուղում ապրում էր 397 մարդ, հիմնականում հայեր և սվաններ։
Բնակիչներն զբաղվում են ծխախոտի, եգիպտացորենի մշակությամբ և այգեգործությամբ։ Գյուղն ուներ ութամյա դպրոց։
Ամտղելը հիմնադրել են 1896 թվականի կոտորածից հետո Համշենից գաղթած հայերը։


== Ծանոթագրություններ ==
Բունյակովո

Բունյակովո (ռուս.՝ Буняково), գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոկինսյու

Կոկինսյու (ճապոներեն՝ 古今和歌集, こきんわかしゅう - Ճապոնիայի հին և նոր երգերի ժողովածու), «Կոկինսյու» անթոլոգիայի կազմումը կապված է 9-րդ դարավերջի և 10-րդ դարասկզբի բանաստեղծների՝ Ցուրայուկիի, Տադամինեի, Տոնոմորիի, Միցունեի անունների հետ։ Անթոլոգիայում հավաքված են այդ բանաստեղծների և նրանց ժամանակակիցների, ինչպես նաև նախորդ շրջանի նշանավոր բանաստեղծների, այսպես կոչված «վեց անմահների» (Ռոկկասեն), ստեղծագործությունները (Արիվարա Նարիքարա, Օնո Կոմատի, Սոձրո Խենձյու, Բունյա Յասուհիդե, Կիսենխոսի և Օտոմո Կուրինիսի)։
Անթոլոգիայի 1100 բանաստեղծություններից 1091-ը թանկաներ են։


== Աղբյուրներ ==
Հայկավան (այլ կիրառումներ)

Հայկավան, կարող է վերաբերել՝

Հայկավան - գյուղ Հայաստանի Արմավիրի մարզում, Արմավիրի տարածաշրջանում
Հայկավան - գյուղ Լեռնային Ղարաբաղի Հանրապետության Հադրութի շրջանում
Հայկավան - գյուղ Գյումրու տարածաշրջանում, մարզկենտրոնից գտնվում է 7 կմ հեռավորության վրա
Հայկավան - ավան Ուկրաինայի Ղրիմի Ինքնավար Հանրապետությունի Սիմֆերոպոլի շրջանում
UTC+1

UTC+1, ժամային գոտի, որում ժամանակը 1 ժամով առաջ է ընկնում UTC-ից։


== Ամբողջ տարվա ընթացքում ==
 Ալժիր
 Անգոլա
 Բենին
 Գաբոն
 Կոնգոյի Դեմոկրատական Հանրապետություն
 Կամերուն
 Կոնգոյի Հանրապետություն
 Մարոկկո
 Նիգերիա
 Թունիս
 Կենտրոնաաֆրիկյան Հանրապետություն
 Չադ
 Հասարակածային Գվինեա


== Ձմռանը ==
 Ավստրիա
 Ալբանիա
 Անդորա
 Բելգիա
 Բոսնիա և Հերցեգովինա
 Վատիկան
 Հունգարիա
 Գերմանիա
 Ջիբրալթար (Մեծ Բրիտանիա)
 Դանիա
 Իսպանիա
 Իտալիա
 Լիբիա
 Լիխտենշտայն
 Լյուքսեմբուրգ
 Հյուսիսային Մակեդոնիա
 Մալթա
 Մոնակո
 Նիդերլանդներ
 Նորվեգիա
 Լեհաստան
 Սան Մարինո
 Սերբիա
 Սլովակիա
 Սլովենիա
 Ֆրանսիա
 Խորվաթիա
 Չեռնոգորիա
 Չեխիա
 Շվեյցարիա
 Շվեդիա


== Ամռանը ==
 Ֆարերյան կղզիներ (Դանիա)
 Մեծ Բրիտանիա
 Իռլանդիա
 Մեն կղզի ( Մեծ Բրիտանիա)
 Գերնսի ( Մեծ Բրիտանիա)
 Ջերսի ( Մեծ Բրիտանիա)
 Պորտուգալիա
 Մադեյրա ( Պորտուգալիա)
 Մարոկկո


== Ծանոթագրություններ ==


== Արտաքին հղումներ ==
UTC+1 գոտում գտնվող քաղաքներ
Արցախի Հանրապետության Պետական նախարար

Արցախի Հանրապետության պետական նախարար, քաղաքական պաշտոն Արցախի Հանրապետությունում։ Համարվում է Արցախի Հանրապետության գործադիր մարմնի ղեկավարը։ Պաշտոնը ստեղծվել է 2017 թվականի սեպտեմբերի 25-ին՝ համաձայն 2017 թվականի փետրվարին ընդունված Արցախի Հանրապետության նոր սահմանադրության, որը հաստատվել էր 2017 թվականի փետրվարի 20-ին տեղի ունեցած սահմանադրական հանրաքվեով Արցախի վարչապետի պաշտոնը վերացնելուց հետո։ Առաջին Պետական նախարար նշանակվել է Արայիկ Հարությունյանը։ 2022 թվականի նոյեմեբերի 4-ից ներկայիս պետական նախարարը Ռուբեն Վարդանյանն է։


== Պատմություն ==
Մինչ այդ, պաշտոնը կոչվել է Լեռնային Ղարաբաղի Հանրապետության նախարարների խորհրդի ղեկավար, իսկ այնուհետև՝ Լեռնային Ղարաբաղի վարչապետ։ Պաշտոնը ստեղծվել է 1992 թվականի հունվարի 18-ին՝ Արցախի Հանրապետության Գերագույն խորհուրդի առաջին գումարման անդրանիկ նստաշրջանում։ Չնայած ծայրահեղ վտանգավոր պայմաններին կազմակերպած համընդհանուր ընտրություններում ընտրվում է նորանկախ Արցախի առաջին օրենսդիր մարմինը, որն իր հերթին կազմավորում է նախարարների խորհուրդ, որի ղեկավար է նշանակվում Օլեգ Եսայանը։


== Արցախի վարչապետների ցանկ (1992-2017) ==
Մինչ օրս գործած Արցախի վարչապետների ցանկը՝

Օլեգ Եսայան (1992-1992)
Ռոբերտ Քոչարյան (1992-1994)
Լեոնարդ Պետրոսյան (1995-1998)
Ժիրայր Պողոսյան (1998-1999)
Անուշավան Դանիելյան (1999-2007)
Արայիկ Հարությունյան (2007-2017)


== Արցախի պետական նախարարների ցանկ ==


== Տես նաև ==
Արցախի Հանրապետության կառավարություն
Արցախի նախագահ


== Ծանոթագրություններ ==


== Արտաքին հղումներ ==
Արցախի Հանրապետության կառավարություն
Արժանիկի

Արժանիկի (ռուս.՝ Аржаники), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրաստանի քաղաքների ցանկ

2014 թվականի մարդահամարի տվյալներով Վրաստանում հաշվառվել է 54 քաղաք։
Բացի այդ, երկրի օրենսդրության համաձայն, Վրաստանին են պատկանում նաև մասնակիորեն ճանաչված և Վրաստանի կողմից չվերահսկվող Աբխազիայի Հանրապետության և Հարավային Օսիայի Հանրապետության քաղաքները։


== Աբխազիա ==
Աբխազիան համարվում է դե ֆակտո անկախ հանրապետություն՝ ճանաչված ընդամենը մի քանի հանրապետությունների կողմից։


== Հարավային Օսիա ==
Հարավային Օսիան համարվում է դե ֆակտո անկախ հանրապետություն՝ ճանաչված ընդամենը մի քանի հանրապետությունների կողմից։


== Քարտեզ ==
Քարտեզի լեգենդ.


== Ծանոթագրություններ ==
(6482) Ստեյերմարկ

(6482) Ստեյերմարկ (անգլ.՝ Steiermark), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 10-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,168239 ա. մ., առավելագույնը մոտենում է 2,7757 ա. մ. հեռավորության վրա և հեռանում 3,5608 ա. մ.։ Արեգակի շուրջ մեկ ամբողջական պտույտ է կատարում 2059,8 երկրային օրվա ընթացքում, իր ուղեծրով շարժվելով միջինում 0,174774 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6482) Ստեյերմարկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
RT

«RT» (ամբողջական անվանում՝ «Russia Today», թարգմ.՝ «Ռուսաստանն այսօր»), ռուսական միջազգային լրատվական հեռուստաընկերություն։ Հիմնվել է 2005 թվականին «ՌԻԱ Նովոստի» լրատվական գործակալության կողմից։ Ընկերության հիմնական անգլալեզու «RT International» ալիքը Ռուսաստանի առաջին լրատվական հեռուստաալիքն է, որը շուրջօրյա հեռարձակում է սկսել անգլերենով։
Բազմաթիվ առիթներով հեռուստաընկերությունը մեղադրվել է Ռուսաստանի կառավարության և արտաքին քաղաքականության քարոզչական լրատվամիջոց լինելու, ինչպես նաև ապատեղեկատվություն տարածելու մեջ։


== Տես նաև ==
Քառյակ մեդիա


== Արտաքին հղումներ ==
Պաշտոնական կայք (անգլ.)


== Ծանոթագրություններ ==
Կետա (Գանա)

Կետա (անգլ.՝ Keta), քաղաք Գանայում։ Գտնվում է նույնանուն ծովալճակի և Գվինեական ծոցի ափի միջև գտնվող նեղ շերտի վրա, Վոլտա գետի ակունքից և Ադա քաղաքից արևելք և Տոգոյի մայրաքաղաք Լոմեից հարավ-արևմուտք։ Վոլտայում գտնվող նույնանուն մունիցիպալիտետային շրջանի վարչական կենտրոնն է։ Գեղարվեստական արհեստների (կտորների, կերամիկայի և ոսկերչական իրերի արտադրության) կենտրոն է։


== Պատմություն ==
 
Տարածաշրջանը բնակեցված է էվե ազգի անլո ենթախմբով, որոնք 17-րդ դարում գաղթել են Բենինի Կետու քաղաքի տարածաշրջանից։ Կետան 14-րդ դարում եղել է կարևոր առևտրային կետ։
1734 թվականին հոլանդացիները Կետայում կառուցել են Սինբելենբյուրգ (Fort Singelenburgh) ամրոցը։
Անլոները տիրապետում էին Վոլտա գետի մենաշնորհին, նրանք հարկեր էին վերցնում գետի երկայնքով ապրանքներ փոխադրելու համար, և եթե վաճառականները հրաժարվում էին վճարել, նրանք պարզապես առգրավում էին ողջ ապրանքը, իսկ վաճառականներին՝ ձերբակալվում։ 1784 թվականին նրանք այդպես են վարվել դանիացի վաճառականի հետ և այդպիսով դանիացիներին պատրվակ են տվել անլոների դեմ պատերազմ սկսելու։ Դանիացիներին հաջողվել է մեծ բանակ հավաքել, որտեղ իրենց զինվորներին են ուղարկել անլոյի թշնամիները՝ գայերը, ադաները, կրոնբոները, ակվապիմները, կպեմեները և անլոներին մի քանի անգամ պարտություն են մատնել։ Արդյունքում, անլոները ստիպված է եղել համաձայնել Վոլտա գետով նավարկության ազատությանը, Կետայում դանիական ամրոցի կառուցմանը, դանիացիներին անլոների երկրում առևտրի բացառիկ իրավունք տալուն, ինչպես նաև հրաժարվել են պատերազմներ վարել իրենց հարևանների դեմ։
1784 թվականին դանիացիները Կետայում կառուցել են Պրինսենստեն ամրոցը՝ Գանայի ափին գտնվող եվերպական ամրոցների ցանցի ամենաարևելյանը։ Ամրոցը մինչև 1803 թվականը եղել է ստրուկների տրանսատլանտյան առևտրի կենտրոն։ 1850 թվականին ամրոցը դանիական Ոսկե Ափի մնացած մասի հետ վաճառվել է Մեծ Բրիտանիային։ Կետան դարձել է բրիտանական գաղութների մի մասը։ Ամրոցը օգտագործվել է որպես բանտ։
1979 թվականին Վոլտայի, Մեծ Ակրայի, Կենտրոնական և Արևմտյան շրջանների ամրոցներն ու ամրություններն ընդգրկվել են Գանայում ՅՈՒՆԵՍԿՕ-ի Համաշխարհային ժառանգության ցանկում։ Ծովի մակարդակի բարձրացումը, ինչպես նաև 1965 թվականին Ակոսոմբոյի ամբարտակի կառուցումը և Թեմա նավահանգստի ընդլայնումը հանգեցրել են այն բանին, որ ափամերձ էրոզիան ոչնչացրել է Կետա քաղաքի և Պրինսենստեն ամրոցի մի մասը։ Պրինսենստեն ամրոցի պաշտպանությունը ուժեղացվել է ի հաշիվ 1991 թվականին ծովային պաշտպանական պարտի կառուցման, ջանքեր են գործադրվում մնացած մասերի կայունացման համար։
Քաղաքը նկարագրված է աֆրոամերիկացի բանաստեղծուհի Մայա Անժելայի, որը չորս տարի ապրել է Գանայում, հինգերորդ ինքնակենսագրական «Աստծո բոլոր զավակներին պահանջվում են քայլարշավային կոշիկներ» (All God ' s Children Need Traveling Shoes, 1986) գրքում։


== Ծանոթագրություններ ==
Շրջաններ (ֆիլմ)

«Շրջաններ» (սերբ.՝ Кругови, սերբախորվաթ․՝ Krugovi), ռեժիսոր Սրդան Գոլուբովիչի կինոնկարը, որը էկրաններին է բարձրացել 2013 թվականին։ Ժապավենը առաջ գնաց մինչև «Օսկար»՝ լավագույն արտասահմանյան ֆիլմ կատեգորիայում, սակայն չանվանակարգվեց։ Ֆիլմը Բեռլինի 63-րդ կինոփառատոնին հաղթեց Ընդհանրական ժյուրիի մրցանակը, իսկ 2013 թվականին կայացող «Երևանի համաշխարհային կինոփառատոնի շրջանակներում» արժանացավ «Ոսկե ծիրան»-ի գրան պրիին, ինչպես նաև որպես լավագույն առանձնահատուկ ֆիլմ, կրկին արժանացավ գրան պրիի՝ «CinEast» կինոփառատոնին։


== Սյուժե ==
Գործողությունների սկսում են 1993 թվականին՝ բոսնիական Տրեբինե քաղաքում՝ Բոսնիական պատերազմի ընթացքում։ Երիտասարդ սերբացի զինվոր Մարկոն մի քանի օրով վերադառնում է ծննդավայր։ Երբ իր ընկեր՝ բժիշկ Նեբոյշայի հետ ժամանում է քաղաքի հրապարակ, երեք սերբացի առանց պատճառ սկսում են ծեծի ենթարկել կրպակի մուսուլման վաճառող Հարիսին։ Մարկոն խառնվում է կռվին՝ անմեղ մարդուն պաշտպանելու համար։ Չնայած մեզ ցույց չեն տալիս, թե ինչ է տեղի ունենում հետո, սակայն սյուժեի հետագա զարգացումներից պարզ է դառնում, որ Մարկոն զոհվում է այդ կռվում։
Անցնում է 12 տարի։ Հարիսը տեղափոխված է լինում Գերմանիա և երջանիկ ապրում իր կնոջ և երկու դուստրերի հետ, սակայն անցյալը բաց չի թողնում իրեն։ Այդ պատճառով, երբ իր հետ է կապվում Նադան՝ Մարկոյի նախկին հարսնացուն, ով թաքնվում է իր դաժան ամուսնուց, նա որոշում է ամեն գնով օգնել վերջինիս։ Նեբոյշան աշխատում է Բելգրադի հիվանդանոցում, որպես վիրաբույժ։ Երբ նրա մոտ է գալիս Մարկոյի մարդասպաններից մեկը՝ ավտովթարից ստացած մարմնական վնասվածքներով, բժիշկը կանգնում է երկընտրանքի առջև՝ օգնե՞լ արդյոք ատելի մարդուն, թե ոչ։ Վերջապես Ռանկոն՝ Մարկոյի հայրը պետք է որոշի, թե ինչպես վերաբերվի իր մոտ հայտնված երիտասարդ Բոգդանի հետ, ով մարդասպաններից մեկի որդին է։ Մի քանի տարի առաջվա դեպքը շրջադարձային է լինում դրա բոլոր մասնակիցների համար․․․


== Դերակատարներ ==
Ալեքսանդր Բերչեկ — Ռանկո
Լեոն Լուչև — Հարիս
Նեբոյշա Գլագովաց — Նեբոյշա
Նիկոլա Ռակոչևիչ — Բոգդան
Խրիստինա Պոպովիչ — Նադա
Բորիս Իսահակովիչ — Տոդոր
Վուկ Կոստիչ — Մարկո
Դեյան Չուկիչ — Նադայի ամուսինը
Գենո Լեխներ — Անդրեա


== Մրցանակներ և անվանակարգեր ==
2013 — Բեռլինի 63-րդ կինոփառատոն՝ ընդհանրական ժյուրիի հատուկ մրցանակ։
2013 — «Սանդենս» կինոփառատոնի ժյուրիի հատուկ մրցանակ։
2013 — Երևանյան կինոփառատոնի շրջանակներում՝ լավագույն ֆիլմ «Ոսկե ծիրան» մրցանակը։
2013 — Սարաևյան և Սոֆյական կինոփառատոններում հանդիսատեսի համակրանք մրցանակը՝ լավագույն ֆիլմի համար։
2013 — Բարիի կինոթառատոնի լավագույն ռեժիսորական աշխատանք։
2013 — հատուկ հիշեցում Թալինյան կինոփառատոնին
2013 — լավագույն համազգային ֆիլմ անվանակարգը Արբանյակ մրցանակաբաշխությունում։
2013 — Սիեթլում կայացող կինոփառատոնի մասնակից։


== Ծանոթագրություններ ==


== Արտաքին հղումներ ==
Շրջաններ(անգլ.) ֆիլմը Internet Movie Database կայքում
Կուրցևո (այլ կիրառումներ)

Կուրցևո, կարող է վերաբերել՝

Կուրցևո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կուրցևո - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Շուշանիկ (Սուսաննա) Բաբայան

Շուշանիկ (Սուսաննա) Հովհաննեսի Բաբայան (1947, Երևան, Հայկական ԽՍՀ, ԽՍՀՄ), հայ դաշնակահարուհի, մանկավարժ։


== Կենսագրություն ==
Ծնվել է 1947 թվականին, Երևան քաղաքում։ 1952 թվականից ապրել է Պենզայում (ՌԴ), սովորել է Պենզայի երաժշտական դպրոցում, ապա՝ երաժշտական ուսումարանի դաշնամուրի բաժնում։
Ավարտել է Լենինգրադի կոնսերվատորիան (Ն. Ն. Պոզնյակովսկայայի դասարան)։ 1972-1986 թվականներին եղել է ՀԽՍՀ Մշակույթի նախարարության ուսումնական մեթոդիկայի բաժնի մեթոդիստ։ 1972 թվականից դասավանդել է Երևանի Ա. Սպենդիարյանի անվան, 1975 թվականից՝ Պ. Ի. Չայկովսկու անվան երաժշտական դպրոցներում, 1979 թվականից՝ Երևանի պետական կոնսերվատորիայում։ 2003 թվականին ստացել է դոցենտի կոչում։
Շուշանիկ Բաբայան մենահամերգներով հանդես է եկել Հայաստանի տարբեր քաղաքներում։ 1979 և 1984 թվականներին Լենինգրադի կոնսերվատորիայում մասնակցել է Նատալիա Պոզնյակովսկայայի ծննդյան 90-և 95-ամյակներին նվիրված համերգներին։


== Գիտական և մեթոդական աշխատություններ ==
«Դաշնամուրային պոլիֆոնիկ ստեղծագործություններ 1–4-րդ դասարանցիների համար» (2011)
«Դաշնամուրային պոլիֆոնիկ ստեղծագործություններ 5–7-րդ դասարանցիների համար»
«Բազմաձայն երաժշտական մտածողության ձևավորումը ուսանող դաշնակահարների մոտ»
Գեորգի Սարաջևի, Մարջան Մխիթարյանի մասին մենագրություններ


== Ծանոթագրություններ ==
Թոմ ԴեՍանտո

Թոմ ԴեՍանտո (անգլերեն՝ Tom DeSanto, 1968, Iselin, Woodbridge Township, Միդլսեքս շրջան, Նյու Ջերսի, ԱՄՆ), ամերիկացի կինոպրոդյուսեր և սցենարիստ է։ Ծնվել է 1968 թ․ ԱՄՆ-ի Նյու Ջերսի նահանգում։ Թոմ Դեսանտոն առավել հայտնի դարձավ իր ընկեր՝ ռեժիսոր Բրայան Սինգերի հետ աշխատելով, նամանավանդ «Իքս մարդիկ» ֆիլմաշարի առաջին երկու մասերում իր ներդրումով։
ԴեՍանտոն մեծացել է ոստիկանի ընտանիքում՝ Նյու Ջերսիի Իսելին քաղաքում։ 1986 թ․-ին ավարտել է եպիսկոպոս Ջորջ Արայի անվան դպրոցը՝ Նյու Ջերսիի Էդիսոն քաղաքում, իսկ 1990 թ.-ին՝ Ռատգերյան համալսարանը։
Կինոինդուստրիայի իր առաջին տարում ԴեՍանտոն հանդիպեց և ընկերացավ ռեժիսոր Բրայան Սինգերի հետ, որը նրան իր «Bad Hat Harry» ստուդիայում տվեց արտադրական (պրոդյուսերական) աշխատանք։ Նրանք աշխատեցին այնպիսի ֆիլմերի վրա, ինչպիսիք են՝ «Ընդունակ աշակերտ» (1997), «Իքս մարդիկ» ֆիլմաշարը և այլն։


== Ֆիլմագրություն ==
1997 - Ընդունակ աշակերտ (գործադիր պրոդյուսեր)
2000 - Իքս մարդիկ (գործադիր պրոդյուսեր)
2003 - Իքս մարդիկ 2 (գործադիր պրոդյուսեր)
2005 - Ռինգերները։ Ֆանատների Տիրակալը (գործադիր պրոդյուսեր)
2007 - Տրանսֆորմերներ
2009 - Տրանսֆորմերներ։ Ֆոլլենների Վրեժը
2009 - Crisis։ New York Under Water (գործադիր պրոդյուսեր)
2011 - Տրանսֆորմերներ։ Լուսնի Մութ Կողմը
2014 - Kidnapped for Christ (գործադիր պրոդյուսեր)
2014 - Տրանսֆորմերներ։ Բնաջնջման Դարաշրջանը


== Ծանոթագրություններ ==


== Արտաքին հղումներ ==
Թոմ ԴեՍանտո Internet Movie Database կայքում
Տուրիակո

Տուրիակո (իտալերեն՝ Turriaco), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցիա գավառում։
Բնակչությունը կազմում է 2652 մարդ 2008 թվականի մարդահամարի տվյալների, բնակչության խտություն՝ 487 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 34070։ Հեռախոսային կոդ՝ 0481։
Սուրբ Ռոխը համարվում է բնակավայրի հովանավոր սուրբը։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0481 472713
էլեկտրոնային փոստ՝ segreteria@com-turriaco.regione.fvg.it
Պաշտոնական կայք՝ http://www.comune.turriaco.go.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Յասու

Յասու (ճապ.՝ 野洲市 Յասու-սի), Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 80,15 կմ², բնակչությունը՝ 50 123 մարդ, բնակչության խտությունը՝ 625,36 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու վրա՝ Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Մորիյամա, Ռիտտո, Կոնան, Օմիհատիման քաղաքները և Ռյուո ավանը։


== Բնակչություն ==
Քաղաքի բնակչությունը կազմում է 54 454 մարդ (2014 թվականի հուլիսի 1-ի տվյալների համաձայն), իսկ խտությունը՝ 768,25 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Քույր քաղաք ==
 Քլինթոն (Միչիգան)


== Տես նաև ==
Կոկա
Կոնան
Ռիտտո
Մորիյամա
Սուձուկա
Օմիհատիման
Ռյուո
Հիգասիոմի
Կոմոնո
Հիկոնե


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Յասու միջազգային ասոցիացիա
Վիլվոկանս

Վիլվոկանս (ֆր.՝ Villevocance), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1195 մարդ, բնակչության խտությունը` 127.40 մարդ/կմ²։ Բնակավայրը զբաղեցնում է 9.38 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևելք, Լիոն քաղաքից` 65 կմ հարավ, Պրիվա քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 841 աշխատունակ (15-64 տարեկան) բնակիչ, որոնցից ակտիվ էին 602-ը, իսկ ոչ ակտիվները` 239։ Ակտիվության ցուցանիշը կազմում է 71,6 %։ 602 աշխատունակ մարդկանցից աշխատել է 554 անձ (306 տղամարդ և 248 կին)։ Գործազուրկ են եղել 48 անձ (16 տղամարդ և 32 կին)։ 239 անաշխատունակներից 63-ը եղել են աշակերտներ կամ ուսանողներ, 102-ը` թոշակառուներ, իսկ 74-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիտուլսիա

Տիտուլսիա (իսպ.՝ Titulcia), մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Քաղաքը մտնում է Լաս Վեգաս շրջանի մեջ։ Բնակչությունը 1179 մարդ։ Տարածքը՝ 9.9 կմ² է։ Պրովիցիայի վարչական կենտրոնից հեռու է 35 կմ։ Ներգրավվել է «Քարանձավային  լուսնի» (Cueva de la Luna) մեջ։ Ենթադրվում է որ եղել է ցանկությունների կատարման քաղաք և «Մադրիդ շրջանի թաքնված կենտրոն»։


== Արտաքին հղումներ ==
* Foro de Titulcia
Քարանձավային լուսնի պաշտոնական էջ Archived 2010-04-29 at the Wayback Machine.
Վենդռա (այլ կիրառումներ)

Վենդռա անունը կամ տերմինը կարող է վերաբերել հետևյալ հոդվածներին․

Վենդռա - գյուղ Էստոնիայի Վեռիոռա շրջանի կազմում։
Վենդռա - քաղաքատիպ ավան Էստոնիայի Վենդռա շրջանի կազմում։
(5638) Դեյկուն

(5638) Դեյկուն (անգլ.՝ Deikoon), աստերոիդ Յուպիտերի տրոյացիներից։ Հայտնաբերվել է 1988 թվականի հոկտեմբերի 10-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 5,263885 ա. մ., առավելագույնը մոտենում է 4,7103 ա. մ. հեռավորության վրա և հեռանում 5,8175 ա. մ.։ Արեգակի շուրջ մեկ ամբողջական պտույտ է կատարում 4411,21 երկրային օրվա ընթացքում, իր ուղեծրով շարժվելով միջինում 0,08161 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5638) Դեյկուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոդիոնովո (այլ կիրառումներ)

Ռոդիոնովո, կարող է վերաբերել՝

Ռոդիոնովո - գյուղ Ռուսաստանի Լենինգրադի մարզի Պոդորոժսկի շրջանի կազմում։
Ռոդիոնովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Ռոդիոնովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Լեբապի վելայաթ

Լեբապի վելայաթ (թուրքմ.՝ Lebap welaýaty) շրջան է (վելայաթ) Թուրքմենստանի հյուսիսարևելյան մասում։


== Տես նաև ==
Թուրքմենստանի վարչական բաժանում
Մերդոք մարզադաշտ

Մերդոք մարզադաշտ (անգլ.՝ Murdock Stadium), մարզադաշտ, որ գտնվում է ԱՄՆ-ի Կալիֆորնիա նահանգի Տորանս քաղաքում։ Մարզադաշտը նախատեսված է ֆուտբոլային (սոքերի) և ամերիկյան ֆուտբոլի հանդիպումների անցկացման համար։ Տեղավորում է շուրջ 12 100 հանդիսականի։
Մարզադաշտը այժմ սպասարկում է Տորանսի Էլ Քամինո քոլեջի ամերիկյան ֆուտբոլի թիմի հանդիպումները և այլ սպորտային միջոցառումներ։ Որոշ ժամանակ սպասարկել է «Լոս Անջելես Ացտեկս» ֆուտբոլային ակումբի և Միացյալ Նահանգների հավաքականի հանդիպումները։
Մարզադաշտն իր անվանումն ստացել է ի պատիվ Էլ Քամինո քոլեջի հիմնադիր տնօրեն Ֆորեսթ Գ. Մերդոքի։


=== Միջազգային հանդիպումներ ===


== Հղումներ ==
Տեղեկություններ Մերդոք մարզադաշտ մարզադաշտի մասին; lasports.org Archived 2007-03-10 at the Wayback Machine., easyreadernews.com Archived 2016-03-07 at the Wayback Machine., eccunion.com (անգլ.)
Օկոպսկի գյուղական խորհուրդ (Լուբենսկի շրջան)

Օկոպսկի գյուղական խորհուրդ  (ուկրաիներեն՝ Окіпська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Օկոպսկի գյուղական խորհրդում բնակվում էր 603 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(4529) Վեբերն

(4529) Վեբերն (անգլ.՝ Webern), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 1-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,013248 ա. մ., առավելագույնը մոտենում է 2,8345 ա. մ. հեռավորության վրա և հեռանում 3,192 ա. մ.։ Արեգակի շուրջ մեկ ամբողջական պտույտ է կատարում 1910,52 երկրային օրվա ընթացքում, իր ուղեծրով շարժվելով միջինում 0,188431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4529) Վեբերն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գնձիկ

Գնձիկ, գյուղ Արևմտյան Հայաստանում, Բիթլիսի վիլայեթի Շիրվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սուրեն Համզոյան

Սուրեն Արշակի Համզոյան, ( ծն. 1915 թվական սեպտեմբերի 10, Մարտունու շրջանի Խերխան գյուղ, վախճանվել՝ 1981 թվական ապրիլի 28, Ստեփանակերտ ), ԽՍՀՄ վաստակավոր արտիստ և դերասան, կինոյի և ԼՂՀ թատրոնի մեծ կատակերգու։


== Կենսագրություն ==
Սուրեն Համզոյանը ծնվել է Խերխանում 1915 թվականին։ Հայրը՝ Արշակը հողազուրկ, չքավոր գյուղացի էր, իսկ մայրը՝ Հեղինեն, հացթուխ։
1924 թվականին, երբ նա ինը տարեկան էր, սկսեց հաճախել հարևան Ծովատեղ գյուղի դպրոցը, քանի որ գյուղում դպրոց չկար։ Ծովատեղում նրա ուսուցիչն էր Սերգեյ վարժապետը։ Ավարտելով յոթերորդ դասարանը՝ ընդունվել է Շուշիի բանֆակը։ 1935 թվականի օգոստոսին ընդունվում է Բաքվի թատերական ուսումնարան` միաժամանակ աշխատելով հայկական պետական թատրոնում` որպես դերասան։ Ավարտելով թատերական ուսումնարանը և Բաքվի հայկական թատրոնում մկրտվելով որպես կատակերգու դերասան` Սուրեն Համզոյանը 1939 թվականին վերադառնում է Շուշի և աշխատանքի մտնում նորաստեղծ կոլխոզ-սովխոզային պետական շրջիկ թատրոնում։
Սուրենը մասնակցել է Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) գործողություններին։ 1942 թվականին Մոսկվայի տակ մղված պատերազմական գոտում ծանր վիրավորվում ու զորացրվում է։
Հետագա տարիներին նա վերադառնում է հայրենիք` Ստեփանակերտ, որտեղ շարունակում է իր դերասանական արվեստը։ Ստեփանակերտի թատրոնի բեմում դերասանը 150 ավելի կոմիկական և բնութագրական կերպարներ է անձնավորել։
Համզոյանը 25 տարուց ավելի հանրապետական ռադիոյի ամենամսյա «Մախաթ» հաղորդման հաղորդավարն է եղել։ Նա առաջին մարդն էր, ով փորձեց կազմել Ստեփանակերտի թատրոնի տարեգրությունը, գրի առնել նրա պատմությունը։


== Դերերը թատրոնում ==


== Ֆիլմագրություն ==
«Թեհրան» - Զաբի
«Նամուս» - Ծիպլի Ծատուր
«Պաղտասար աղբար» - Փայլակ
«Հողի լեզուն» - Զուռնա Խաչի
«Ծաղկասար» - Շմոլ
«Պեպո» - Գիքո
«Անմեղ մեղավորներ» - Շմագա
«Չար ոգի» - Ոսկան
«Պահանջվում է ստախոս» - Վրասիդաս
« Շահ Նամե» -
«Ո՞ւմ հետ ես դու» - Մակիչ ապեր
«Գլխի գինն է հիսուն միլիոն» - Ղազար
«Ինչպես մեծացար, որդիս» - Բարսեղ ապեր
«Քանի դեռ սայլը շուռ չի եկել» - Ագաբոն
«Մայրը»
«Կամո»


== Աղբյուրներ ==
«Լուսարար» թերթ էջ՝ 7, 2008 թվական փետրվարի 16՝ «Ապրեց զվարթ արվեստով՝ մարդկանց ապրեցնելու համար». հեղինակ՝ Մելանյա Միլոնյան։
«Լուսարար» թերթ էջ՝ 5, 2015 թվական սեպտեմբերի 10՝ «Բարի ժպիտի և զվարթ ծիծաղի վարպետը». հեղինակ՝ Կարինե Ալավերդյան։


== Ծանոթագրություններ ==
Գալշո Մանուկ

Գալշո Մանուկ (- 1927), հայ ազգային-ազատագրական շարժման գործիչ, ֆիդայի։ 


== Կենսագրություն ==
Գալշո Մանուկը վաղ հասակից մասնակցել է քուրդ հարստահարիչների դեմ պայքարին, ընդգրկվել է Արաբոյի հայդուկային խմբի կազմում։ Գևորգ Չավուշի հետ մասնակցել է Ալիզըռնան գյուղի դավաճան ռես (գյուղապետ) Կրպոյի ահաբեկմանը։ 1894 թվականին հանդիսացել է Սասունի ապստամբության ղեկավարներից։ 1916 թվականին անցել է Հարավային Կովկաս, պայքարել թուրք զավթիչների և Արևելյան Հայաստանում ապօրինի հաստատված կովկասյան թաթարների դեմ։


== Գրականություն ==
Հայկական հարց հանրագիտարան, Երևան, 1996, էջ 93։
Անժել Էտունդի Էսամբա

Անժել Էտունդի Էսամբա (անգլ.՝ Angèle Etoundi Essamba, 1962, Դուալա, Կամերուն), կամերունցի ֆոտոլրագրող, ապրում և աշխատում է Ամստերդամում։ Առավել հայտնի է իր սև ու սպիտակ լուսանկարներով։ Լուսանկարներում հիմնականում գերակշռում են աֆրիկացի կանանք` որպես սուբյեկտներ։ Էսամբան ունեցել է ավելի քան 200 ցուցահանդես աշխարհի տարբեր երկրներում, ինչպես նաև` նրա աշխատանքները հրատարակվել են տարբեր ամսագրերում և թերթերում։


== Կենսագրություն ==
Անժել Էտունդի Էսամբան ծնվել է 1963 թվականին և մեծացել է Յաունդեում։
Տասը տարեկանում տեղափոխվել է Փարիզ։ Դասեր է անցել Հաագայի Հոլանդական պրոֆեսիոնալ լուսանկարչական դպրոցում։ Հետագայում տեղափոխվել է Ամստերդամ (Նիդերլանդներ), որտեղ 1982 թվականին սկսել է սովորել Nederlandse Fotovak դպրոցում (Հոլանդական պրոֆեսիոնալ լուսանկարչական դպրոց)  Essamba attended the Lyceum in Paris, where she studied philosophy, dance, and photography.:


== Լուսանկարչական կարիերա ==
Էսսաամբայի հիմնական աշխատանքները կենտրոնացած են սև ու սպիտակ լուսանկարչության վրա։ Նրա առաջին ցուցահանդեսը կազմակերպվել է 1984 թվականին, Ամստերդամի Gallerie Art Collective պատկերասրահում։ Նրա սև ու սպիտակ լուսանկարների «Սպիտակ գիծ» շարքը 1996 թվականին Նանտում կայացած Festival des Trois Continents փառատոնում արժանացել է Prix Spécial Afrique մրցանակի։ Նա ցանկանում է, որ իր աշխատանքները քննարկում առաջացնեն մարդկանց ու մշակույթների միջև։ Նրա ստեղծագործությունները մեծ ազդեցություն են կրում իր աֆրիկյան ծագումից, ինչպես նաև` նրա բազմազան մշակութային միջավայրից։ Պատկերելով իր անձնական փորձն ու պատմությունը, մշակույթը, միջավայրի ազդեցությունները` Էսամբայի լուսանկարները տեխնիկան համադրում են մեծ զգացմունքայնության հետ։ Նա իր աշխատանքները ցուցադրել է Աֆրիկայում, Ասիայում, Եվրոպայում, Լատինական Ամերիկայում, Արաբական Միացյալ Էմիրություններում և ԱՄՆ-ում կայացած մի շարք ցուցահանդեսներում, որոնցից են Հավանայի բիենալեն (1994), Վենետիկի Բիենալեն (1994), յոհանեսբուրգի Բիենալեն (1995), Երեք մայրցամաքների փառատոնը (1996).
Էսեմբան մեծ հետաքրքրությամբ է ներկայացնում սևամորթ կանանց լուսանկարներ, և իր մատուցման ձևով մարդահրավեր է նետում աֆրիկացի կանանց պատկերելու եվրոպակենտրոն մոտեցմանը։ Նրա աշխատանքները մարմնավորում են խորհրդավորություն և էրոտիզմ` պատկերելով բարձր զգացմունքայնությամբ կանանց մարմիններ։


== Ծանոթագրություններ ==


== Արտաքին հղումներ ==
Անժել Էտունդի Էսամբայի կայքը Archived 2015-02-03 at the Wayback Machine.
(Իսպաներեն) Artículo de El País
(Իսպաներեն) Entrevista e información
Տուրոպին

Տուրոպին (ուկրաիներեն՝ Туропин), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1545 թվականին։
2001 թվականի տվյալներով Տուրոպին գյուղում բնակվում էր 544 մարդ։ Բնակավայրը զբաղեցնում է 2,19 կմ² տարածք։ Բնակչության խտությունը կազմում էր 248,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սարայկինո

Սարայկինո (ռուս.՝ Сарайкино), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ի՜նչ իմանաս ըստեղծողի գաղտնիքները անմեկին

Ի՜նչ իմանաս ըստեղծողի գաղտնիքները անմեկին, Հովհաննես Թումանյանի քառյակներից, որը գրվել է 1920 թվականի մարտի 30-ին։


== Պատմություն ==
Եղիշե Չարենցի անվան գրականության և արվեստի թանգարանի Թումանյանի ֆոնդ № 109-ում, № 110-ում, № 261-ում պահվում է երեք ինքնագիր։ Առաջին անգամ տպագրվել է Երևանում լույս տեսած «Հայաստանի Կոոպերացիա» ամսագրի 512-րդ էջում, այնուհետև Կոստանդնուպոլսում լույս տեսած «Բանաստեղծություններ» ժողովածուի 59-րդ էջում, հետո Թումանյանի երկերի ժողովածուի առաջին հատորի 212-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից ։


== Ծանոթագրություններ ==
Ակչերնյա

Ակչերնյա (ռուս.՝ Акчерня), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Խոպյոր գետի ձախ ափին՝ 229 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ Օկսկոմի ավազանային շրջանի գետն է։ Գետավազանը՝ Խոպյոր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200512107000007513
Հիդրոլոգիական ուսումնասիրությունների կոդը - 107000751
Ավազանի կոդը - 05.01.02.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրյադկովկա

Պրյադկովկա (ուկրաիներեն՝ Прядківка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Պրյադկովկա գյուղում բնակվում էր 46 մարդ։ Բնակավայրը զբաղեցնում է 0,575 կմ² տարածք։ Բնակչության խտությունը կազմում էր 80 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարվի Միլք

Հարվի Միլք (անգլ.՝ Harvey Bernard Milk, մայիսի 22, 1930(1930-05-22), Woodmere, Նյու Յորք - նոյեմբերի 27, 1978(1978-11-27), Սան Ֆրանցիսկո, Կալիֆոռնիա), ամերիկացի քաղաքական գործիչ ,  գեյ իրավապաշտպան և առաջին բացահայտ գեյն է, ով ընտրվել է Կալիֆոռնիա նահանգում որպես Սան Ֆրանցիսկոյի   խորհրդի    անդամ,    իր ակտիվ  քաղաքական գործունեությունը սկսել է 40 տարեկան հասակում և քաղաքական դաշտ է մտել հատուկ սեռական փոքրամասնությունների իրավունքներն ու շահերը պաշտպանելու համար։
1972 թվականին Միլքը  Նյու Յորքից  տեղափոխվել է  Սան գրանցիսկո և  բնակվել է Կաստրո թաղամասում , որը  հայտնի է որպես նույնասեռականների թաղամաս ։ Կաստրո շրջանի աճող քաղաքական ազդեցության և տնտեսական վերականգնման ֆոնին ՝ Միլքը բազմիցս առաջադրվեց ընտրված պաշտոնի համար, բայց երեք անգամ պարտվեց։ ժամանակ առ ժամանակ նրա աղմկոտ և գեղարվեստական արշավները նրան ավելի ու ավելի մեծ ժողովրդականություն էին բերում, և 1977 թվականին Միլքը ընտրվեց մունիցիպալ վերահսկիչ խորհրդի անդամ։ Ընտրություններում բացահայտ գեյերի հաղթանակի նախադեպը նաև արտացոլումն էր քաղաքում տեղի ունեցած ավելի լայն հասարակական-քաղաքական փոփոխությունների, ինչպիսիք են գեյ համայնքի քաղաքական ազդեցության ուժեղացումը, Սան Ֆրանցիսկոյի բնակիչների վերաբերմունքի ընդհանուր ազատականացումը։ համասեռամոլներ։

Միլքը ընդամենը 11 ամիս աշխատեց որպես Սան Ֆրանցիսկոյի  խորհրդի անդամ։ Նրա համառությունը հանգեցրեց քաղաքային օրենքի պաշտպանությանը, որը պաշտպանում է սեռական փոքրամասնությունների ներկայացուցիչների իրավունքները, ։ 1978 թվականի   նոյեմբերի 27-ին Քաղաքային խորհրդական Դեն Ուայթը  սպանեց Հարվի Միլքին և Սան Ֆրանցիսկոյի քաղաքապետ Ջորջ Մոսկոնին։ Սպանությանը հաջորդած իրադարձություններում ակնհայտորեն հակասություն կար հասարակության մեջ լիբերալ միտումների միջև, որի շնորհիվ Միլքը հաղթեց ընտրություններում և պահպանողական դիմադրություն այդ փոփոխություններին։
Չնայած քաղաքականության մեջ իր կարճ կարիերային ՝ Միլքը դարձել է Սան Ֆրանցիսկոյի ամենահայտնի անձնավորություններից մեկը, Անվանվել է «նահատակ գեյերի իրավունքների համար»  : Time ամսագիրը Միլքին ընդգրկել է « 100 հերոսներ XX դարեր » , Հարվի Միլքին անունով  կոչվել են հրապարակ, արվեստի կենտրոն, ավագ դպրոց և հանրային գրադարան, նրան են նվիրված ֆիլմեր և թատերական ներկայացումներ, և  գրվել են բազմաթիվ գրքեր։
2002 թ.-ին Միլքը ճանաչվեց որպես «ԱՄՆ-ում երբևէ ընտրված ամենահայտնի և ամենանշանակալից ԼԳԲՏ քաղաքական գործիչը»  ։

2009 թվականի հուլիսի 30-ին ԱՄՆ նախագահ Բարաք Օբաման հետմահու Հարվի Միլին պարգևատրեց Ազատության Նախագահական մեդալով 


== Ծանոթագրություններ ==
Աիդա Բաբաջանյան

Անվան այլ կիրառումների համար տե՛ս՝ ԲաբաջանյանԱիդա Արշալույսի Բաբաջանյան (դեկտեմբերի 12, 1958(1958-12-12), Թբիլիսի, Վրացական ԽՍՀ, ԽՍՀՄ), հայ դերասանուհի։


== Կենսագրություն ==
Սովորել է Թբիլիսիի պետական խորեոգրաֆիայի ուսումնարանում։ 1981-1987 թթ. աշխատել է վրացական պետական համույթում, 1988 թվականից՝ Վրաստանի Պետրոս Ադամյանի անվան պետական թատրոնում։ Խաղացած ներկայացումներն են՝

«Խաթաբալա»
«Բացեք ձեր աչքերը»
«Հիմարից հիմարը»
«Չարլեի մորաքույրը»
«Պատուհանից դուրս գարուն է» («Լավագույն դերասանուհի» և Վարդան Աճեմյանի անվան մրցանակներ)1996 թ. տեղափոխվել է Երևան և 1997 թվականից աշխատում է Երևանի Գ. Սունդուկյանի անվան ազգային ակադեմիական թատրոնում։ Խաղացած ներկայացումներն են՝

«Հին աստվածներ»
«Եզոպոս»
«Բերնարդա Ալբայի տունը»
«Ոտքի՛, դատարանն է գալիս»
«Տրամվայ ցանկություն»
«Ես մի ծառ եմ ծիրանի»


== Ֆիլմագրություն ==
«Փսիխոպատ», 2000
«Անառակ որդու վերադարձը», 2007
«Դժբախտ երջանկություն», 2009
«Դիմակահանդես», 2009-2010
«Եզրագծից այն կողմ», 2011
«Դժվար ապրուստ», 2011-2013
«Հարազատ թշնամի», 2013-2015
«Որոգայթ», 2015
«Առաջնորդները», 2015-2017
«Անհասցե ծնվածները», 2019-2020
«Սարի աղջիկ», 2020-2021
«Կույր աշխարհ»


== Ծանոթագրություններ ==
Ուրոբորոս

Ուրոբորոս կամ օրոբորոս (հին հունարեն՝ οὐροβόρος ὄφις «իր պոչը կծող օձը»), հնագույն խորհրդանիշ, որը պատկերում է իր պոչը ուտող օձ կամ վիշապ։
Ուրոբորոսը սովորաբար խորհրդանշում է ինքնազարգացումը, ինքնավերլուծությունը կամ փուլայնությունը, մեկը, որ ինքնաստեղծում է ինքն իրեն, հավերժական վերադարձը և այլ բաներ, որոնցից է օրինակ՝ փյունիկը, որը ապրում է փուլերով՝ ավարտից հետո սկսում է նոր սկիզբ։ Ուրոբորnսի խորհրդանիշը առաջին անգամ առաջացել է Հին Եգիպտոսում և ընդգրկված է եղել կրոնական և դիցաբանական խորհրդանշային համակարգում, ինչպես նաև հաճախ օգտագործվել է ալքիմիական պատկերներում, որտեղ խորհրդանշել է ալքիմիկոսի աշխատանքի ցիկլային բնույթը։ Այն հաճախ կապվել է նաև գնոստիցիզմի և հերմենտիցիզմի հետ։
Կարլ Յունգը ուրոբորոսը նկարագրում է որպես մարդու հոգեկանի համար կարևոր արքետիպ։ Յունգյան հոգեբան Էրիխ Նոյմանը այն նկարագրում է որպես նախաէգոյի սկզբնական ձև, որը պատկերում է մարդկության և երեխայի չտարբերակված պատանեկությունը։


== Ծագումնաբանություն ==
Հին հունարեն անվան ամբողջական ձևը οὐροβόρος ὄφις է, որտեղ ὄφις (óphis)-ը իր մեջ պարունակում է «օձ» նշանակությունը։ οὐρο-βόρος (ouro-bóros «պոչը ուտող»), բառը կազմված է οὐρά (ourá, «պոճ») և -βόρος (-bóros, «ուտող, կուլ տվող») արմատներից, βιβρώσκω (bibrṓskō, «ուտել»)) բայի ներկա դերբայն է։


== Պատմություն ==

Առաջին անգամ ուրոբորոսի նախշը հայտնվել է հին եգիպտական «Անդրաշխարհի խորհրդավոր գրքում», որը հին եգիպտական թաղման տեքստ է գտված KV62-ում՝ Թութանհամոնի դամբարանում (մ.թ.ա. 14-րդ դար)։ Այստեղ երկու օձեր իրենց բերաններում բռնած էին իրենց պոչերը, որը կարող է կապված լինել Ռա-Օսիրիսի հետ։ Երկու օձերն էլ Մեհեն աստվածության դրսևորումներն են, որը այլ թաղման տեքստերում պաշտպանում է Ռա աստծուն իր անդրաշխարհի ճանապարհորդություններում։ Ամբողջ պատկերը խորհրդանշում է ժամանակների սկիզբն ու ավարտը։
Ուրոբորոսը հայտնվում է նաև այլ եգիպտական աղբյուրներում՝ խորհրդանշելով կարգավորված աշխարհը շրջապատող անձև անկարգավորությունը և աշխարհի պարբերական վերածնունդը։ Եգիպտոսում այս սիմվոլը պահպանվում է մինչև Հռոմեական կայսրության ժամանակները՝ հաճախ հայտնվելով մոգական թալիսմանների վրա և այլ մոգական պարագաներում:
Ալքիմիայում ուրոբորսը խորհրդանիշ է, կնիք։ Շվեյցարացի հոգեբան Կարլ Յունգը ուրոբորոսը տեսնում է որպես արքետիպ և ալքիմիայի հիմնական մանդալա։ Յունգը նաև բնութագրում է ուրոբորոսի և ալքիմիայի կապը։


== Ծանոթագրություններ ==
Լարիոնովսկայա (գյուղ, Վերխնետոեմսկի շրջան)

Լարիոնովսկայա (ռուս.՝ Ларионовская), գյուղ Ռուսաստանի, Արխանգելսկի մարզի Վերխնետոեմսկի շրջանի կազմում։
Բնակչությունը 2010 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարքեթինգային պլան

Մարքեթինգային պլան, կազմակերպության պլանավորման ամենակարևոր մասերից մեկը։ Մարքեթինգի պլանավորման գործընթացը պետք է իրագործվի որպես ընկերության ընդհանուր պլանավորման և բյուջեն կազմելու մաս։


== Մարքեթինգային պլանավորման տարատեսակներ ==
Ավանդական պլանավորման դեպքում պլաններն սովորաբար տեսականացվում են՝ կախված այն բանից, թե որքան ժամանակի համար են նրանք հաշվարկված, օրինակ. 

երկարաժամկետ պլաններ,
միջնաժամկետ պլաններ,
կարճաժակետ պլաններ։


== Մարքեթինգային պլանի բաղկացուցիչներ ==
Մարքեթինգային պլանը ներառում է վեց տարր. իրավիճակի վերլուծություն, նպատակներ, ռազմավարություն, մարտավարություն, բյուջե և վերահսկողություն:

Իրավիճակի վերլուծություն: Վերլուծության ընթացքում կազմակերպությունը հետազոտում է մակրոմակարդակում գործող արտաքին գործոնները (տնտեսական, քաղաքական-իրավական, սոցիալական-մշակութային, տեխնոլոգիական), ինչպեսնաև խաղացողներին, կամ իրավիճակի մասնակիցներին (կազմակերպությանը, մրցակիցներին, մատակարարներին և տեղաբաշողներին)։ Կազմակերպությունն իրականացնում է ուժեղ և թույլ կողմերի, հնարավորությունների և սպառնալիքների վերլուծություն։ Այստեղ հարկ է արտաքին գործոններից շարժվել դեպի ներքինները։
Նպատակներ: Այն բանից հետո, ինչ իրավիճակի վերլուծության ընթացքում ի հայտ են գալիս ընկերության լավագույն հնարավորությունները, այդ հնարավորությունները դիտարկվում են, ձևավորվում են կազմակերպության նպատակներն ու որոշվում են դրանց հասնելու ժամկետները։ Նպատակները պետք է սահմանվեն՝ հաշվի առնելով բիզնեսի բոլոր մասնակիցների հետաքրքրությունները, ընկերության վարկանիշը և այլ նշանակալի գործոններ։
Ռազմավարություն: Նպատակներին հասնելու լավագույն ուղու որոշումը ռազմավարության առաջադրանքն է։
Մարտավարություն: Ռազմավարությունը հարկ է զարգացնել՝ մանրամասն ներկայացնելով այն քայլերը, որոնք վերաբերում են մարքեթինգի գործիքակազմին և կոնկրետ միջոցառումներին։ Վերջիններիս համար ընտրվում են պատասխանատուներ և անցկացման ժամանակաընթացք։
Բյուջե: Միջոցառման պլանավորումը և աշխատանքները կապված են ծախսերի հետ, որոնք գումարվում են բյուջեին, որ անհրաժեշտ է կազմակերպության նպատակներին հասնելու համար։
Վերահսկողություն: Կազմակերպությունը պետք է սահմանիչ պլանի վերանայման վերահսկողություն և ստուգող ցուցանիշներ, որոնք թույլ կտան որոշել, թե ինչպես է ընթանում նպատակին հասնելու աշխատանքը։ Եթե ցուցանիշները հետ են մնում պլանայինից, ընկերությունը պետք է վերանայի նպատակները, ռազմավարությունը կամ միջոցառումների շարքը, որպեսզի շտկի իրադրությունը։


== Տես նաև ==
Ռազմավարական մարքեթինգ


== Գրականություն ==
Филипп Котлер, «Маркетинг от А до Я. 80 концепций, которые должен знать каждый менеджер». Москва 2010 г.


== Արտաքին հղումներ ==
http://www.marketing.spb.ru/lib-mm/what_market_plan.htm
Նաուրուզովո (գյուղ, Ուչալինսկի շրջան)

Նաուրուզովո (ռուս.՝ Наурузово, բաշկիրերեն՝ Наурыҙ), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 528 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)